Dalail al-Khairat

Dalail al-Khairat wa-Syawariq al-Anwar fi zikri as-Solat 'ala an-Nabi al-Mukhtar (Arab: , lit. 'Tanda-tanda Manfaat dan Pancaran Cahaya Gemilang dalam Mengingati Berkat ke atas Nabi Pilihan'), biasanya diringkaskan sebagai Dalail al-Khairat, adalah koleksi doa terkenal untuk Muhammad, yang ditulis oleh ulama Syadzili Maghribi, Muhammad al-Jazuli (meninggal dunia 1465 Masihi). Ia popular di beberapa bahagian dunia Islam dalam kalangan Muslim tradisional—khususnya di Afrika Utara, Masyrik, Turki, Kaukasus, Asia Selatan, dan Asia Tenggara—dan dibahagikan ia kepada beberapa bahagian untuk bacaan harian.

Latar belakang
Ulama hadis Maghribi, Abdullah al-Talidi menulis mengenai Dalail al-Khairat: "Jutaan umat Islam dari Timur hingga Barat telah mencubanya dan mendapati kebaikan, keberkatannya, dan manfaatnya selama berabad-abad dan merentasi generasi, serta menyaksikan keberkatan dan cahaya rohani yang luar biasa. Umat Islam dengan bersungguh-sungguh membacanya, secara individu dan berkumpulan, di rumah dan masjid, benar-benar menumpukan diri dalam Berselawat ke atas Yang Paling Disayangi dan memuji-muji baginda."

Dalail al-Khairat merupakan kitab utama yang pertama dalam sejarah Islam yang menghimpunkan litani-litani selawat dan salam ke atas Muhammad. Ia juga merupakan himpunan litani yang paling popular dan paling diiktiraf secara universal untuk memohon keberkatan Allah ke atas Baginda. Dalam beberapa golongan tarekat Ahli Sunah Waljamaah, terutamanya Tarekat Syadzili, pembacaannya merupakan amalan harian. Namun begitu, dalam golongan yang lain, pembacaannya ialah amalan harian yang diamalkan dengan sukarela. Karya ini bermula dengan sembilan puluh sembilan Asmaul Husna Allah, dan kemudian diikuti dengan himpunan 201 nama Muhammad.

Riwayat di sebalik asal-usul Dalail al-Khairat menceritakan bahawa al-Jazuli pernah terbangun lewat untuk solat Subuh dan mula mencari air bersih untuk berwuduk tetapi tidak berjaya. Dalam pencariannya, al-Jazuli bertemu dengan seorang gadis muda yang mengetahui tentang ketaatan beragama al-Jazuli dan berasa hairan mengapa al-Jazuli tidak dapat mencari air bersih. Gadis itu kemudian meludah ke dalam sebuah perigi yang dengan keramatnya melimpah dengan air bersih dan manis untuk al-Jazuli berwuduk. Selepas menunaikan solat, al-Jazuli bertanya kepada gadis itu tentang cara beliau mencapai darjat kerohanian yang tinggi. Gadis itu menjawab bahawa ia hanyalah dengan "Melakukan doa yang berterusan agar Allah memberkati makhluk terbaik dengan jumlah nafas dan degupan jantung." Al-Jazuli kemudian memutuskan untuk menulis sebuah karya yang mengumpulkan litani doa-doa yang meminta Allah memberkati dan menunjukkan rahmat serta kasih sayang kepada Muhammad.

Al-Jazuli kemudian berpindah ke timur ke Madinah, di mana beliau akan membaca keseluruhan Dalail al-Khairat dua kali sehari di makam Muhammad di Masjid Nabawi. Sejak itu, Dalail Khairat telah dilihat sebagai bukti cinta dan kerinduan yang mendalam terhadap Nabi Muhammad.

Banyak tafsiran telah ditulis mengenai Dalail Khairat - yang paling terkenal ialah oleh seorang ulama bernama Yusuf an-Nabhani dalam karyanya Afdal al-Salawat, Muhammad al-Mahdi al-Fasi dalam Matali' al-Masarrat Bijalaa Dalail al-Khairat () dan Abdul Majid al-Syarnubi al-Azhari dalam Syarah Dalail Khairat. Sebuah karya klasik era Uthmaniyyah oleh Kara Davud yang popular dalam bahasa Turki, bertajuk Tevfîk-i Muvaffık il-Hayrât li-Neyl'il-berekât fî Hidmet-i Menbâ'üs-sa'adât (Bahasa Turki Uthmaniyyah: ), secara ringkas dikenali sebagai Kara Davud.

 Manuskrip 
+InstitusiNombor inventoriTempat asalTarikhSaizNotaMuzium Seni WaltersW.583Empayar UthmaniyahAbad ke-17Perpustakaan Negara IsraelYahuda Ms.Ar.862Afrika UtaraAbad ke-17Koleksi Khalili tentang Haji dan Kesenian Perjalanan Ibadah HajiMSS 97TurkiAkhir abad ke-17 atau abad ke-1852 folioPerpustakaan Negara IsraelYahuda Ms.Ar.864Empayar Uthmaniyah1734Perpustakaan Chester Beatty, DublinCBL Ar 5459Berkemungkinan MaghribiAbad ke-18Muzium Seni Los Angeles CountyM.85.237.51Turki1751-1752Perpustakaan Negara IsraelYahuda Ms.Ar.863IndiaAkhir abad ke-18Perpustakaan Negara IsraelYahuda Ms.Ar.47Empayar Uthmaniyah1795Koleksi Khalili tentang Haji dan Kesenian Perjalanan Ibadah HajiMSS 1278IndiaAkhir abad ke-18 – awal abad ke-192 muka surat terpisahMuzium Seni Islam, QatarMS.427.2007IstanbulAbad ke-19Koleksi Khalili tentang Haji dan Kesenian Perjalanan Ibadah HajiMSS 1283Dari India, atau mungkin Mekah melalui hasil seni tangan pelukis-pelukis India1801-1802101 folioPerpustakaan Negara IsraelYahuda Ms.Ar.852KashmirAwal abad ke-19Bayerische Staatsbibliothek, MunichBSB Cod.arab. 2646183099 folioKoleksi Khalili tentang Haji dan Kesenian Perjalanan Ibadah HajiMSS 1138Maghribi1838223 folioBayerische Staatsbibliothek, MunichBSB Cod.turc. 553Istanbul1845221 folioKoleksi Khalili tentang Haji dan Kesenian Perjalanan Ibadah HajiMSS 276Turki, berkemungkinan Istanbul1848-984 folioBayerische Staatsbibliothek, MunichBSB Cod.arab. 2673Istanbul?185790 folioPerpustakaan Negara IsraelYahuda Ms.Ar.38Empayar Uthmaniyah1862Koleksi Khalili tentang Haji dan Kesenian Perjalanan Ibadah HajiMSS 1245Afrika Utara atau Mekah187389 folioPerpustakaan Allama Iqbal, Universiti KashmirArab Saudi1885187 folioWeltmuseum Wien, Vienna Austria140430AfghanistanAbad ke-18, diperoleh oleh Ludwig Gustav Alois Zöhrer sebelum tahun 1960

 Galeri 

Rujukan

Pautan luar

Read/Download Dalail ul Khairat Shareef (dalam Bahasa Urdu)
Dala'il al-Khayrat (Audio).
English translation of Dala'il al-Khayrat 
The Story of Dala’il al-Khayrat (oleh Syaikh Nuh Ha Mim Keller)
An Appreciation by Siddiq Osman Noormuhammad
Read online 
Read online in Arabic with English translation and transliteration

Category:Abad ke-15 di Morocco
Category:Banu Marin
Category:Doa agama Islam
Category:Kitab-kitab bahasa Arab abad ke-15
Category:Sastera Ahli Sunah Waljamaah
Category:Sastera Tasawwuf